OpenLLM-France/wikimedia huggingface dataset:
# Pintura

La pintura és l'art de pintar.

## Citacions

* La poesia és com una pintura.
    (en llatí) Ut pictura poesis.
       — Horaci
* La pintura no ha de ser una poesia silenciosa, i la poesia una pintura parlant.
       — Plutarc
* La pintura és una poesia que es veu i no se sent, i la poesia és una pintura que se sent i no es veu.
       — Leonardo da Vinci
* Si tu anomenes a la pintura poesia muda, el pintor podrà dir que la poesia és pintura cega.
       — Leonardo da Vinci
* La pintura no necessita honors, car pot donar-los a tothom.
    (en castellà) La pintura no necesita honores, ella puede darlos a todo el mundo.
       — Juan Carreño de Miranda
* L'execució a la pintura ha de tenir sempre improvisació.
    (en francès) L'exécution, dans la peinture, doit toujours tenir de l'improvisation.
       — Eugène Delacroix
* Pintar significar pensar amb el seu pinzell.
    (en francès) Peindre signifie penser avec son pinceau.
       — Paul Cézanne
* La pintura és com la merda, se sent però no s'explica pas.
    (en francès) La peinture, c'est comme la merde; ça se sent, ça ne s'explique pas.
       — Henri de Toulouse-Lautrec
* La pintura s'aprèn als museus.
    (en francès) La peinture s'apprend dans les musées.
       — Pierre-Auguste Renoir
* La pintura és molt fàcil quan no saps com fer-ho. Quan en saps, resulta molt difícil.
    (en francès) La peinture, c'est très facile quand vous ne savez pas comment faire. Quand vous le savez, c'est très difficile.
       — Edgar Degas
* M'és difícil parlar de la meva pintura, perquè sempre neix en un estat d’al·lucinació provocat per qualsevol xoc, objectiu o subjectiu, i del qual sóc completament irresponsable.
       — Joan Miró
* Si visqués més temps, podria pintar.
       — Henri Matisse
* Jo pinto les coses com les penso, no com les veig.
    (en castellà) Yo pinto los objetos como los pienso, no como los veo.
       — Pablo Picasso

## Dites populars

* No mires com pinta, sinó com quinta.

## Frases fetes

* No et pintes per a això.
* No pintar-hi res (algú).
* Pintar la cigonya.
          Fer creure el que no és.
* Pintar Sant Cristòfol nan.
* Pintar-se sol (o tot sol, o a soles).
* T'ho hauràs de pintar a la paret.

## Referències

* ↑ Peris i Juan, Antoni. Diccionari de locucions i frases llatines. Barcelona: Enciclopèdia Catalana, 2001. ISBN 8441208786.
* 1 2 3 4 5 Arróniz Hidalgo, José-Guillermo. Diccionari de citacions i frases de renom. Barcelona: Claret, 1997. ISBN 8482971379.
* ↑ da Vinci, Leonardo. Tratado de Pintura (en castellà). Akal, 2007, p. 51. ISBN 978-84-460-2264-0.
* 1 2 3 4 5 «Citations». Paris: Evene, cop. 1999. Arxivat de l'original el 1367655084. [Consulta: 30 març 2013].
* ↑ Daniel, Marko; Gale, Matthew (eds.). Joan Miró. L'escala de l'evasió. Barcelona: Fundació Joan Miró, 2011. ISBN 978-84-938981-0-6.
* 1 2 3 4 5 Alcover, Antoni M.; Moll, Francesc de B. «Pintura». A: Diccionari català-valencià-balear. Barcelona: IEC, 2002.
* 1 2 «Pintura». Diccionari de la llengua catalana de l'IEC. Barcelona : Institut d'Estudis Catalans. [Consulta: 12 de novembre de 2013]
# Pinsà

El pinsà, pinsà comú o pardal d'ala blanca (Fringilla coelebs) és un ocell de la família dels fringíl·lids, d'uns 16 centímetres de llargada, amb plomatge castany vermellós al dors i verdós en les femelles, gris blavós al cap i amb dues barres blanques a les ales. És molt apreciat pel seu cant.

## Dites populars

* Diu el pinsà: quan ve l'octubre, quin fred farà.
* Si veieu un pinsà, fred farà.
* Val més un pinsà a la mà que una grua enlaire.

## Frases fetes i locucions

* Alegre com un pinsà.
          Es diu d'una persona de caràcter molt alegre i rioler.
* Dur tanta carn com un pinsà.(Mall.)
          Estar molt magre.
* Menjar com un pinsà.
          Menjar poc.

## Referències

* 1 2 3 «Refranyer d'animals». Ajuntament de Godella. [Consulta: 18 setembre 2018].
* 1 2 Gargallo i Gregori, José. «El Refranyer: Dites, refranys i maneres de dir». L'autor, 2010-. [Consulta: 9 octubre 2024].
* ↑ Alcover, Antoni M.; Moll, Francesc de B. «Pinsà». A: Diccionari català-valencià-balear. Barcelona: IEC, 2002.
# Rita Hayworth

Rita Hayworth, nom artístic de Margarita Carmen Cansino, (Nova York, 17 d'octubre de 1918 – Nova York, 14 de maig de 1987) va ser una actriu estatunidenca.

## Citacions

* Tots els homes que he conegut s'han enamorat de Gilda però s'aixecaven amb mi.
    (en anglès) Every man I knew had fallen in love with Gilda and wakened with me.
       Citat a Chronicle of the Cinema, 1946.
          La frase original té moltes variants però popularment s'ha difós també la fòrmula: «Men go to bed with Gilda but wake up with me.»
* Sempre he cregut que un dels secrets de l'autèntica bellesa és la simplicitat.
    (en anglès) I have always felt that one of the secrets of real beauty is simplicity.
       «Rita Hayworth Sees Simplicity As Part Of Beauty». The Toledo Blade, 11 de març de 1964.

## Referències

* ↑ Ringler, 2000.
* ↑ Carroll, Jim. «Don't go to bed with Gilda». Campaign, 02-09-2016. [Consulta: 21 agost 2020].
* ↑ Hayworth, Rita. «Rita Hayworth Sees Simplicity As Part Of Beauty». Toledo Blade, 11-03-1964. [Consulta: 21 agost 2020].

## Bibliografia

* Ringler, Stephen M. A dictionary of cinema quotations from filmmakers and critics. Jefferson, N.C.: McFarland, 2000. ISBN 9780786408498.
# Riola

Riola és un municipi de la Ribera Baixa.

## Dites populars

* A Riola, pa i farigola
* El campanar de Riola té més forats que un garbell; el dia que arribe a caure, matarà algún riolenc.
* En Riola qui no corre, vola.
* Les xicones de Riola s'han comprat una romana, p'a pesar-se les mamelles dos voltes a la setmana.
* Les xicones de Riola totes són molt pintureres, tenen la panxa rasposa de pujar a les moreres.
* Riola, la panderola.
* Sueca, la raboseta; Fortaleny, me cague en ell; Corbera, la foradada; Riola, la del ramell.

## Frases fetes

* Riola la panderola.

## Referències

* ↑ Gargallo i Gregori, José. «El Refranyer: Dites, refranys i maneres de dir». L'autor, 2010-. [Consulta: 28 setembre 2024].
* 1 2 3 4 5 Sanchis Guarner, 1983, p. 135, Vol. 4. Sector central litoral.
* ↑ Sanchis Guarner, 1983, p. 162, Vol. 4. Sector central litoral.
* ↑ Sanchis Guarner, 1983, p. 154, Vol. 4. Sector central litoral.

## Bibliografia

* Sanchis Guarner, Manuel. Els pobles valencians parlen els uns dels altres. València: Eliseu Climent, 1983. ISBN 8475020674.

## Enllaços externs

* Riola - Lloc web oficial
# Ripollet

Ripollet és un municipi de la comarca del Vallès Occidental.

## Dites populars

* Ripollet, pixacantons.
* Valldoreix, no val un peix; Cerdanyola, salta i vola, pixacantons a Ripollet, escorxapins a Barberà, i les noies de Santiga tiren pets a Polinyà.

## Referències

* ↑ Cinc mil refranys catalans i frases fetes populars, 1965.
* ↑ Pàmies i Riudor, Víctor. «Ripollet» (en català). Paremiologia catalana comparada digital, 2020-.

## Bibliografia

* Cinc mil refranys catalans i frases fetes populars (en català). Barcelona: Millà, 1965 (Biblioteca popular catalana vell i nou ; 3). ISBN 8473040082.

## Enllaços externs

* Ripollet - Lloc web oficial
# Risto Mejide

Risto Mejide (Barcelona, 29 de novembre de 1974) és un publicista barceloní.

## Citacions

* Bombardegin Barcelona [...] Que ara asobre hi ha qui pretén anar-se'n d'Espanya sense anar-se'n d'Europa. Cosa tan absurda com militar al PP abans de presidir el Tribunal Constitucional per posar-se a jutjar la independència dels altres. Impensable, oi?
    (en castellà) Bombardeen Barcelona. Que de verdad que el ambiente es ya irrespirable. Que ahora encima hay quien pretende irse de España sin marcharse de Europa. Cosa tan absurda como militar en el PP antes de presidir el Tribunal Constitucional para ponerse a juzgar la independencia de los demás. Impensable, ¿verdad?
       «Bombardeen Barcelona», article a El Periódico de Catalunya, 22 de setembre de 2013.

## Referències

* ↑ «Bombardeen Barcelona». elperiodico.com. El Periódico de Catalunya. [Consulta: 25 març 2018].
# Richard von Weizsäcker

Richard von Weizsäcker (Stuttgart, 15 d'abril de 1920 — Berlín, 31 de gener de 2015) fou un polític demòcrata cristià (CDU) alemany. Fou President d'Alemanya (1984-1994).

## Citacions
### Premi Internacional Catalunya (1995)

* Catalunya està extraordinàriament capacitada per fer que nosaltres els europeus ens comprometem amb les arrels comunes de la nostra civilització.
* La seva història i la seva cultura [de Catalunya] ens han donat grans personalitats.
* La seva situació geopolítica [de Catalunya] li confereix la necessitat i, al mateix temps, la força de convertir la trobada entre diferents pobles i cultures no pas en un conflicte, sinó en tolerància i enriquiment.
* Cada poble ha d'entendre que els seus costums i la seva cultura no són els únics veritables i d'ordre diví.
* A través del seu autogovern, Catalunya ofereix als seus ciutadans aquest arrelament sòlid amb la seva pàtria que cadascú de nosaltres necessita en l'Europa que fem créixer entre tots.

## Referències

* 1 2 3 4 5 «XXV Premi Internacional Catalunya». Generalitat de Catalunya. Arxivat de l'original el 1413901168. [Consulta: 28 agost 2013].
# Rigardà

Rigardà (en francès i oficialment Rigarda) és una vila i municipi del Conflent i comuna francesa dels Pirineus Orientals.

## Dites populars

* A Jóc, gallines, a Finestret, pollet i a Rigardà, mainada, a casa d'en Pallarets.

## Referències

* ↑ Pàmies i Riudor, Víctor. «Paremiologia tòpica». L'autor, cop. 2010-. [Consulta: 4 octubre 2024].
# Ripoll

Ripoll és un municipi i cap de la comarca del Ripollès.

## Dites populars

* Adéu, vila de Ripoll, entremig de dues aigües, la mitat són traginers, l'altra mitat, clavetaires.
* Com el canó de Ripoll, que tirava sense engaltar.
* De Ripoll, ni lloca ni poll.
* Les noies de Campdevànol se'n van a pixar al riu i les de Ripoll es queixen que l'aigua porta lleixiu.
* Mare de Déu del Catllar, gireu's-e de cara al sol, que al capdavall de la costa hi ha la vila de Ripoll.
* Ripollesos, mal entesos.

## Referències

* 1 2 3 4 Amades i Gelats, 2001, p. 64.
* ↑ Cinc mil refranys catalans i frases fetes populars, 1965.
* ↑ Pàmies i Riudor, Víctor. «Ripoll» (en català). Paremiologia catalana comparada digital, 2020-.

## Bibliografia

* Amades, Joan. Geografia popular (Ed. facsímil) (en català). Barcelona: Edicions El Mèdol, 2001 (Biblioteca de tradicions populars, núm. 6). ISBN 8495559293.
* Cinc mil refranys catalans i frases fetes populars (en català). Barcelona: Millà, 1965 (Biblioteca popular catalana vell i nou ; 3). ISBN 8473040082.

## Enllaços externs

* Ripoll - Lloc web oficial
# Paraula

Una paraula és el conjunt de lletres amb sentit entre dos espais.

## Dites populars

* A taula, santa paraula.
* A mig de taula, poca paraula.
* Al bou per la banya i a l'home per la paraula.
* Al llit i a la taula, a la primera paraula.
* Amb una paraula vella se'n troba una de nova.
* Bon vi, paraula llarga.
* Cada paraula, dues mentides; Dotze paraules, tretze mentides.
* D'un savi humil, cada paraula en val mil.
* El bou es coneix per la banya i l'home per la paraula.
* El golut es mostra a la taula, i el deshonest a la paraula.
* El massa vi no guarda secret ni paraula compleix.
* L'home se prova amb sa paraula, així com l'or amb el foc.
* La bona paraula a l'enemic calma.
* La bona paraula amaneix la taula.
* La millor paraula és la que està per dir.
    (var.) La millor paraula és la que queda per dir.
* La paraula eixida de la boca no pot tornar enrere.
    (var.) Paraula que surt de la boca, no torna enrere.
* La paraula és plata, el silenci és or.
* No hi ha paraula ben dita que no sigui mal compresa.
* Paraula donada, paraula sagrada.
* Pel so, l'olla; per la paraula, l'home.
* Qui es creu paraules afectades, burlat és moltes vegades.

## Referències

* 1 2 3 4 5 6 7 8 9 10 11 12 13 14 15 16 17 18 Gargallo i Gregori, José. «El Refranyer: Dites, refranys i maneres de dir». L'autor, 2010-. [Consulta: 19 setembre 2024].
* 1 2 Fontana et al., 2016.
* ↑ Fontana, 2016, p. 34.
* 1 2 Cinc mil refranys catalans i frases fetes populars, 1965.

## Bibliografia

* Cinc mil refranys catalans i frases fetes populars (en català). Barcelona: Millà, 1965 (Biblioteca popular catalana vell i nou ; 3). ISBN 8473040082.
* Fontana, Joan; Gargallo, José Enrique; Pàmies, Víctor; Ugarte, Xus. Els refranys més usuals de la llengua catalana (en català). Barcelona: Llibres de l'Índex, 2016. ISBN 978-84-942889-9-9.
# París

París és la capital de França i de la regió administrativa de l'Illa de França, forma un departament independent. És una de les aglomeracions urbanes més grans d'Europa.

## Citacions

* París ben bé val una missa.
    (en francès) Paris vaut bien une messe.
       Saint-Denis, 25 de juliol de 1593. — Enric IV de França
          Frase cèlebre d'Enric IV de França anunciant la seva conversió al catolicisme per coronar-se com a rei de França.
* Un dels privilegis de la ciutat de Paris és que hom hi pot néixer, viure i morir sense que ningú no se n'adoni.
    (en francès) Un des priviléges de la bonne ville de Paris, c'est qu'on peut y naitre, y vivre, y mourir sans que personne fasse attention à vous.
       Revue de Paris, 1835. — Honoré de Balzac
* París és la cúpula del génere humà.
       — Victor Hugo
* París és el cafè d'Europa.
    (en italià) Parigi è il caffè dell'Europa.
       — Ferdinando Galiani
* París no té fronteres.
       — Guido da Verona
* París és una ciutat que sembla feta expressa per fer-hi la vida literària.
       Sobre París i França (OC IV, 85). — Josep Pla
* París és una ciutat per a llegir bé, vull dir per a estudiar, per a convertir els llibres —el contingut dels llibres— en una obsessió.
       Sobre París i França (OC IV, 85). — Josep Pla
* Caminar per París –i per això la qualifico com una 'ciutat mística'– significa avançar cap a mi.
    (en castellà) Caminar por Paris significa avanzar hacia mí.
       — Julio Cortázar

## Dites populars

* A París, ni en botiga ni en pis.
* Barcelona, París i Londres.
* Reus, París i Londres.

## Referències

* ↑ «Paris vaut bien une messe». Venelles: Kelyos SARL, cop. 2005. Arxivat de l'original el 1442905377. [Consulta: 6 juliol 2012].
* 1 2 3 4 Arróniz Hidalgo, José-Guillermo. Diccionari de citacions i frases de renom. Barcelona: Claret, DL 1997. ISBN 8482971379.
* 1 2 «Les ciutats europees de Josep Pla». Fundació Josep Pla, 2010 – 2011. Arxivat de l'original el 1457378619. [Consulta: 5 juny 2013].
* ↑ «Julio Cortázar en 10 frases». Ara, (26-08-2014) [Consulta: 26 agost 2014].
* ↑ Gargallo i Gregori, José. «El Refranyer: Dites, refranys i maneres de dir». L'autor, 2010-. [Consulta: 12 octubre 2024].
* ↑ Parés i Puntas, 1999.
* ↑ Alcover, Antoni M.; Moll, Francesc de B. «París». A: Diccionari català-valencià-balear. Barcelona: IEC, 2002.

## Bibliografia

* Parés i Puntas, Anna. Tots els refranys catalans (en català). Barcelona: Edicions 62, 1999. ISBN 842974519X.

## Enllaços externs

* París - Lloc web oficial
# Paraigua

Un paraigua o paraigües és un estri portàtil utilitzat per a protegir-se de la pluja. Està format per una superfície convexa de plàstic o altre material similar, que està agafada a unes barnilles articulades a l'extrem d'un bastó i al voltant d'aquest que acaba en un mànec adequat per a portar el paraigua amb una mà. Les barnilles permeten de plegar el paraigua quan no plou o s'està a aixopluc.

## Dites populars

* De llibres i paraigües, no se'n tornen gaires.
* Els de Masnou sempre van amb paraigua per si mai plou.
* Quan plou molt, no hi valen paraigües.

## Frases fetes i locucions

* Paraigua de castanyera.
    (var.) Paraigua del combregar
          Paraigua molt gros.
* Paraigua de gallec.
          Paraigua molt gros i de bona qualitat.
* Portar el paraigües.
          Estar embriagat de beure molt alcohol.

## Referències

* ↑ Alcover, Antoni M.; Moll, Francesc de B. «llibre». A: Diccionari català-valencià-balear. Barcelona: IEC, 2002.
* ↑ Parés i Puntas, 1999, p. 477-524.
* 1 2 3 4 5 Alcover, Antoni M.; Moll, Francesc de B. «paraigua». A: Diccionari català-valencià-balear. Barcelona: IEC, 2002.

## Bibliografia

* Parés i Puntas, Anna. Tots els refranys catalans (en català). Barcelona: Edicions 62, 1999. ISBN 842974519X.
# Parcent

Parcent és un municipi valencià de la comarca de la Marina Alta.

## Dites populars

* Els de Parcent són presumits.
* Parcent, bona terra i mala gent.
    (var.) Percent, bon poble i mala gent.
* Per a graneros, Torrent; per a cerones, Albaida; per a panses en Parcent; per a xufes, Alboraia.

## Referències

* 1 2 3 Parés i Puntas, 1999, p. 475-524.
* ↑ Bertran Calvo, Vicent «Els pobles de la Marina parlen els uns dels altres: gentilicis i renoms» (PDF). Butlletí Interior de la Societat d'Onomàstica, Núm. 94-95, (Octubre 2003), pàg. 62-63 [Consulta: 16 gener 2016].

## Bibliografia

* Parés i Puntas, Anna. Tots els refranys catalans (en català). Barcelona: Edicions 62, 1999. ISBN 842974519X.

## Enllaços externs

* Web oficial de l'Ajuntament de Parcent
# Pare

Un pare és l'individu mascle dels animals que fertilitza un ou o un òvul que dóna lloc a un nou individu, que és el seu fill.

## Dites populars

* A pare guanyador, fill gastador.
    (var.) Pare estalviador, fill malgastador.
          La millora econòmica i social que aconsegueix una generació amb esforç la malbaraten les generacions següents.
* Com el fill d'en Sans, que volia ensenyar al seu pare a fer infants.
* Dels pecats dels pares els fills en van geperuts.
* El pare joglar i el fill timbaler.
* Entre pares i germans no hi vulguis ficar les mans.
          És millor no ficar-se en les baralles familiars alienes.
* Tal pare, tal fill.

## Endevinalles

    Pàgina principal: Parentiu
* Un germà carnal del meu oncle carnal que no m'era oncle, què m'era?
          Es refereix als pares.
* Un home plora que plora als peus d'un pobre penjat el botxí li preguntava: -Sou parent del condemnat? Ell li feia de resposta: -És sogre del meu cunyat.

## Frases fetes i locucions

* Dir «sí pare».
          Quan una dona pot casar-se.
* Esser pare i padrí d'una cosa.
          Haver començat alguna cosa i tenir-ne el profit (Empordà).
* No perdonar-la ni al seu pare.
          No perdonar a ningú.
* Pel pare i per la mare.
          En gran quantitat, en abundància.
* Tenir el pare batlle.
          Tenir influències, parents o amics poderosos.

## Vegeu també

* Mare

## Referències

* 1 2 3 4 5 Pàmies i Riudor, 2012, p. 178.
* 1 2 Cinc mil refranys catalans i frases fetes populars, 1965.
* 1 2 Amades, 1982.
* 1 2 3 4 5 Alcover, Antoni M.; Moll, Francesc de B. «pare». A: Diccionari català-valencià-balear. Barcelona: IEC, 2002.

## Bibliografia

* Amades, Joan. Folklore de Catalunya. Vol. 2. Cançoner, cançons, refranys, endevinalles. 3a edició. Barcelona: Selecta, 1982. ISBN 84-298-0452-8.
* Cinc mil refranys catalans i frases fetes populars (en català). Barcelona: Millà, 1965 (Biblioteca popular catalana vell i nou ; 3). ISBN 8473040082.
* Pàmies i Riudor, Víctor. Dites.cat : Locucions, frases fetes i refranys del català (en català). Barcelona: Barcanova, 2012. ISBN 978-84-489-3041-7.
# Park Geun-hye

Park Geun-hye (en hangul 박근혜; en hanja 朴槿惠; Daegu, Corea del Sud, 2 de febrer del 1952) fou l'onzena Presidenta de Corea del Sud i la primera dona en ser escollida per exercir aquest carreg al país.

## Citacions

* Qualsevol país està destinat a l'autodestrucció si només es concentra en el seu poder militar, com les armes nuclears, mentre la seva gent passa gana.
       El País, 21 de març de 2013.
* Tots dos països han d'avançar recolzant-se en la confiança mútua. Als nostres països no els convé una reducció del volum del comerç bilateral. Emprendrem més accions encaminades a ampliar la nostra aliança econòmica bilateral, per a això reforçarem les relacions que siguin benèfiques per a tots dos, es farà una inversió bilateral de més envergadura, i tots dos països incursionaran en mercats de tercers països.
       Bloomberg Business, 24 de setembre de 2015.
          Referint-se a les relacions comercials amb el Japó.
* Si Corea del Nord renuncia al seu programa d'armament nuclear, Corea del Sud unirà esforços amb la comunitat internacional aportant ajuda en diversos àmbits.
       Bloomberg Business, 24 de setembre de 2015.
* La ubicació geogràfica de la península coreana, entre el continent i el mar i el dinàmic desenvolupament econòmic del Nord-est, fan que les provocacions i les amenaces per part de Pyongyang —capital de Corea del Nord— constitueixin un problema no només per a Corea (del Sud) sinó també per a les regions veïnes, inclosa Rússia i la totalitat d'Àsia Oriental.
       Sputnik, 2 de setembre de 2016.
* En cap moment he buscat pels meus beneficis privats, i fins ara he viscut sense albergar el més mínim motiu egoista. Els problemes que han sorgit són de projectes que jo pensava que eren d'utilitat pública i que beneficiarien el país.
    (en anglès) Not for one moment did I pursue my private gains, and I have so far lived without ever harboring the smallest selfish motive. The problems that have emerged are from projects that I thought were serving the public interest and benefiting the country.
       Daily Mail, 29 de novembre de 2016.
          Paraules davant l'escàndol polític-financer que esdevenir al país sud-coreà, a finals del 2016.

## Referències

* ↑ Reinoso, Jose «La presidenta de Corea del Sur muestra dureza frente al Norte». El País, (23-03-2013) [Consulta: 30 novembre 2016].
* 1 2 Kim, Sam «La presidenta Park Geun-hye convoca participación mundial en el desarme nuclear de Corea del Norte». Bloomberg Business, (25-09-2015) [Consulta: 30 novembre 2016].
* ↑ «Seúl espera que Rusia presione a Pyongyang». Sputnik. Arxivat de l'original el 1597162121. [Consulta: 30 novembre 2016].
* ↑ Davies, Gareth «South Korean president offers to QUIT following public outrage over a corrupt 'Rasputin' confidante who wielded government power». Daily Mail, (29-11-2016) [Consulta: 30 novembre 2016].
# Paramahansa Yogananda

Paramahansa Yogananda (Gorakhpur, 5 de gener de 1893 - Los Angeles, 7 de març de 1952), nom de naixement Mukunda Lal Ghosh, fou un monjo, iogui i guru indi.

## Citacions

* Aquelles persones que tenen ulls perceptius, gaudeixen de la bellesa a tot arreu.
    (en anglès) Those persons who have perceptive eyes enjoy beauty everywhere.
       Revista Self-realization, 1969.
* La major part del món és com un hospital psiquiàtric. Algunes persones estan malaltes de gelosia, altres de ràbia, odi, passió. Són víctimes dels seus hàbits i de les seves emocions. Però pots fer de casa teva un lloc de pau.
    (en anglès) Most of the world is like a mental hospital. Some persons are sick with jealousy, others with anger, hatred, passion. They are victims of their habits and emotions. But you can make your home a place of peace.
       Man's Eternal Quest, 1975.
* La gent corre i corre, però no hi ha cap lloc al món on puguin fugir per escapar-se d'ells mateixos. En definitiva, cadascú s'ha d'afrontar a si mateix.
    (en anglès) People are running, running, but there is no place in the world to which they can flee to escape themselves. Ultimately, each one must face himself.
       Revista Self-realization, 1986.

## Referències

* 1 2 3 «Paramahansa Yogananda Quotes». LibQuotes. [Consulta: 6 abril 2024].